לוקסמאקסינג

לוקסמאקסינג (באנגלית: "Looksmaxxing", בתרגום חופשי לעברית: "מיקסום מראה") הוא מושג שמתאר מאמצים מודעים לשיפור המראה החיצוני והאטרקטיביות הפיזית של האדם, באמצעות טיפוח, סגנון חיים, ולעיתים באמצעים קיצוניים יותר. המושג משקף את הרצון "למקסם" את המראה האישי ולהיראות במיטבו. אלו שעוסקים במושג זה מכנים את עצמם כ-"לוקסמאקסרים", ("looksmaxxer"). מקורו של המושג בפורומים של אינסלים בשנות ה-2010. סביב שנת 2022, המושג זכה לפופולריות בטיקטוק וברשתות חברתית, בעיקר במעגלי גברים.

 סקירה כללית 
 "סופט-מאקסינג" ("Softmaxxing") 
סופט-מאקסינג, הוא "תת־סוג" של לוקסמאקסינג. הוא מתמקד בשיטות עדינות יותר לשיפור המראה החיצוני, ומכאן שמו. חלק מהשיטות שהוא מתמקד בהם הם התעמלות בחדר כושר, ניקוי אקנה בפנים, תספורת חדשה או מריחת קרם לחות.

שיטה נוספת ופופולרית נוספת שנקשרה לסופט-מאקסינג, היא ה-"מיואינג". בשיטה זאת "שואבים" את הלשון לגג הפה במטרה להשיג יציבה טבעית של הלשון והלסת. בנוסף, חלק מהאנשים משתמשים בשיטה זאת כדי להשיג קו לסת יותר חד ו"מוגדר". אף על פי שהמיואינג קיים כבר שנים רבות, בשנים האחרונות הוא צבר תאוצה ברשת החברתית טיקטוק. בעבר שיטה זאת הפכה פופולריות בקרב מגזינים כמו GQ, Esquire ו-Men's Health.

 "הארד-מאקסינג" ("Hardmaxxing") 
הארד-מאקסינג, הוא "תת־סוג" נוסף של לוקסמאקסינג. הארד-מאקסינג מתמקד בשיטות קיצוניות יותר. אלו שעוסקים בסוג זה מתייחסים לעצמם כ-"הארד-מאקסרס" ("hardmaxxers"). שיטות הקשורות להארד-מאקסינג כוללות השתלת שיער או ניתוחים להארכת גפיים, הרעבה מכוונת של עצמך ("starvemaxxing"), שימוש לרעה בסטרואידים, שימוש יתר בקרם לחות כדי לנסות להיראות "לבן" יותר ("whitemaxxing"), ועיכוב האורגזמה במאמץ להגביר את הטסטוסטרון ("אדג'ינג"). שיטה נוספת, המכונה "bonesmashing", מתייחסת לפעולה של חבטה על הפנים בחפצים קשים כמו פטיש על מנת ליצור "מראה מחוטב". בעוד ששיטה זו נחשבת לבדיחה פנימית ומעטים באמת עשו אותה, היא גם תויגה כמידע שגוי.
 "הגלולה השחורה" ("Blackpill") 
בקהילות אינטרנטיות של לוקסמאקסינג נפוץ גם המונח "הגלולה השחורה" (Blackpill). מונח זה אומר כי מידת האטרקטיביות הפיזית של האדם נקבעת ברובה על בסיס גנטי, ולכן היכולת לשפרה באמצעים כמו טיפוח, ספורט או ניתוחים היא מוגבלת מאוד. לפי מונח זה, גנטיקה ומבנה הפנים הם תפקיד מכריע בקביעת "ערך השוק המיני" (SMV) של האדם, ואילו שיטות בלוקסמאקסינג יכולים להביא לשיפור חלקי בלבד. על פי מונח זה אם אין לך פרצוף שנחשב אטרקטיבי, אתה לא תוכל להצליח בחיים, זה כולל זוגיות, עבודה טובה ואושר עצמי. המונח מבוסס על האנלוגיה ל"גלולה האדומה" מהסרט "המטריקס". מונח זה מזוהה בעיקר עם קהילות אינסל ברשת, והוא ספג ביקורת על עידוד פסימיות וחוסר תקווה ביחס לשיפור עצמי. מונח זה התפרסם ברשת החברתית טיקטוק בסביבות השנים 2024–2025, והשימוש הכי פופולרי בו בטיקטוק הוא בעריכות "אדיטים" המציגות אנשים שנחשבים "אטרקטיבים" לצד אנשים ש-"לא נראים טוב" בעיניי הסביבה.

 מושגים אחרים 
חלק מה-"לוקסמאקסרים" מחפשים מאחרים הערכה או דירוג של המראה שלהם, לעיתים בפורומים אנונימיים הקשורים לתת־תרבות האינסל. דירוג זה, בצירוף הסטטוס והעושר הנתפסים אצל האדם, נחשב ל"ערך השוק המיני" (באנגלית: Sexual Market Value - SMV). קביעת האטרקטיביות נעשית לרוב באמצעות בחינת מגוון תווי פנים. אצל גברים, בין המאפיינים הנפוצים שנבחנים, ניתן למנות את המושג "עיני צייד" ("Hunter eyes"),זוהי צורת עיניים שנחשבת "אטרקטיבית" והיא מתאפיינת בקנטוס נייטרלי או חיובי, היעדר חשיפה של העפעף העליון וגבות נמוכות. מאפיינים המזכירים את אזור העיניים של טורפים. מאפיינים פופולרים נוספים הם לחיים שקועות, קו לסת מודגש, מקסילה רחבה ו"שפתיים קפוצות". על מנת להשיג מאפיינים אלה, חלקם מבצעים פעולות כגון ה-מיואינג הנזכר לעיל, אימוני שפתיים/ לסת/ צוואר, או אפילו ניתוחים שונים.

אלו שמקבלים דירוג נמוך לעיתים מוטרדים מהמראה שלהם, כאשר צורות מסוימות של הטרדה כוללות מונחים כמו "זה נגמר" ("It's over") או "ropemaxx". מונחים נוספים נטבעו על ידי קהילות רבות של לוקסמאקסינג במאמץ "לשלוט באחרים". ביטוי נוסף הוא "מוג" ("mog") ", המתייחס להצהרת דומיננטיות על אדם אחר על סמך מראהו, ו-"Y-pilled", המתייחס לכך שאדם רואה את עצמו כגברי יותר מהאחר, והוא גרסה של הביטוי "הגלולה האדומה" ("redpill").

 היסטוריה 
מקורו של המושג הוא בפורומים של אינסל בשנות ה-2010, אשר ייחסו במידה רבה הצלחה רומנטית ליתרונות הגנטיים הנתפסים של גברים גבוהים ושריריים. מאוחר יותר, לוקסמאקסינג התפשט מעבר לשורשיו המקוריים במין הגברי, נכנס לתרבות המיינסטרים והפך ל-"טרנד" בטיקטוק בשנים 2022-עד עכשיו. בניגוד לדיונים על "הארד-מאקסינג" בפורומים, משתמשי טיקטוק מקדמים שיטות של "סופט-מקסינג", רובם תוך שימוש בהומור עצמי.

 ביקורת 
לוקסמאקסינג נקשר לתת־תרבות האינסל מאז ראשיתו. בכתבה באתר The Conversation בחנה ג'מילה רוסדאל, מרצה בכירה וחוקרת מהמכללה האוסטרלית לפסיכולוגיה יישומית, את תפקידם של אלגוריתמים בטיקטוק בהמרת גברים צעירים ל-"אינסלים". בהתייחסה לפופולריות של לוקסמאקסינג בקרב צעירים כתבה כי "כאשר צעירים מרגישים שהם לא יכולים "לשלוט" על סביבתם, הם עשויים לפנות ל-"טרנדים" כמו לוקסמאקסינג כמשהו שהם יכולים "לשלוט" עליו", והוסיפה שהדבר קשור לגורמים רחבים יותר, כגון כלכלה לא יציבה ועלייה במספר הגברים הצעירים המתקשים להיכנס למערכות יחסים. ד"ר מילאן אגרוואל, רופא ילדים וחבר הקולג' המלכותי לרפואת ילדים באנגליה (FRCPCH), ציין בראיון ל־BBC כי לוקסמאקסינג מנציח ציפיות פיזיות לא מציאותיות ועלול להוביל להרגלי אכילה לקויים בקרב מתבגרים.

מספר מעשים הקשורים ללוקסמאקסינג ספגו ביקורת מצד רופאים ונחשבו למידע שגוי, כולל מיואינג ו-"ריסוק" עצמות.

 השראה מדמויות אחרות 
ישנם דמויות בולטות בקהילת הלוקסמאקסינג המשמשות השראה לטרנדים של לוקסמאקסינג בשל מראהן האידיאלי, ואף לוקסמאקסרים אחרים מנסים להידמות להם.

בין הדמויות:
פרנסיסקו לחובסקי - דוגמן־על ברזילאי, פופולרי מאוד בקרב קהילת הלוקסמאקסינג.
ג'ורדן בארט - דוגמן־על אוסטרלי, פופולרי מאוד בקרב קהילת הלוקסמאקסינג.
אדריאנה לימה - דוגמנית־על ברזילאית, פופולרית מאוד בקרב קהילת הלוקסמאקסינג.
מרלון לונדגרן גרסיה  - טיקטוקר צעיר, פופולרי מאוד בקרב קהילת הלוקסמאקיסנג בטיקטוק.
שון אופריי - דוגמן־על אמריקאי, פופולרי מאוד בקרב קהילת הלוקסמאקסינג. 

אך אף על פי שדמויות אלה מהוות השראה למראה אידיאלי, רובם הביעו התנגדות למושג לוקסמאקסינג. הן מדגישות כי לא כדאי להסתמך על אידיאלים חיצוניים בלבד לשיפור עצמי, ומעודדות חיזוק ביטחון עצמי וערכים פנימיים במקום חיפוש אחר אטרקטיביות מושלמת.

 ראו גם
 אפליה בגלל גובה
 אינסל
 ביטויי סלנג של דור ה-Z ודור האלפא

 קישורים חיצוניים 
 העולם הסודי של הלוקסמאקסינג – כתבה על קהילת הלוקסמאקסינג והשפעותיו ב-YES דוקו (בעברית)
 תופעת הלוקסמאקסינג והשפעתה על צעירים בישראל – ווינקלר קליניק (בעברית)
 כתבה על לוקסמאקסינג באתר BBC (באנגלית)
 הסבר רפואי על Looksmaxxing באתר Medical News Today (באנגלית)
 כתבה ב-The Conversation על קשר בין טיקטוק לאינצלים ולוקסמאקסינג (באנגלית)
 מדריך להורים על התופעה באתר Parents.com (באנגלית)
 בריאות הנפש ולוקסמאקסינג – South China Morning Post (באנגלית)

 הערות שוליים 

קטגוריה:יופי
קטגוריה:מונחים
קטגוריה:גברים